Сеюць лабелію на расаду вельмі рана, у лютым. Можна і крыху пазней, але пра гэта потым. Насенне ў яе вельмі дробнае, падобнае на пыл. Вазьміце невысокія плоскія ёмістасці, насыпце спажыўны грунт, ледзь-ледзь утрамбуйце, добра паліце з пульверызатара гарачай вадой і сейце. Потым ёмістасць шчыльна закрыйце поліэтыленам, а яшчэ лепш — шклом. Пастаўце ў цёплае месца. Узыходзіць лабелія ад дзесяці да пятнаццаці дзён, так што не панікуйце. Штодзённа праветрывайце ёмістасць. Калі з’явяцца ўсходы, ні ў якім выпадку не здымайце ўкрыцце адразу — загубіце парасткі.